
_START_ARTICLE_
Colin Powell
_START_SECTION_
Karriere
_START_PARAGRAPH_
Powell var professionel soldat i 35 år og avancerede til 4-stjernet general._NEWLINE_Under Vietnamkrigen var Powell rådgiver fra 1962 til 1963. Han var igen i Vietnam fra 1968 til 1970, hvor han avancerede fra executive officer til major._NEWLINE_Han blev senere anklaget for at neddysse oplysningerne fra et brev fra Tom Glen – fra 11th Light Infantry Brigade. Det handlede om My Lai-massakren. Powell skrev: "En faktisk gendrivelse viser fremragende forbindelser mellem de amerikanske soldater og det vietnamesiske folk." Powells vurdering blev kaldt hvidvaskning af massakren. Powell har senere udtalt: "Jeg var i en enhed, som jeg føler, var ansvarlig for My Lai. Men i krig er den slags forfærdelige ting noget som sker hver dag, igen og igen. Men de mangler stadigvæk at blive beklaget"._NEWLINE_Powell blev "senior military assistant" for forsvarsminister Caspar Weinberger, som han assisterede under invasionen af Grenada (1983) og under luftangrebet på Libyen (1986)._NEWLINE_Powell beklædte (1987 til 1989) stillingen som national sikkerhedsrådgiver for Ronald Reagan._NEWLINE_I USA værdsættes Powells loyalitet som officer meget højt. Som en militærstrateg har han slået til lyd for en tilgang til militære konflikter, Powell-doktrinen, der maksimerer mulighederne for succes og minimerer tab. Et element i denne tankegang er brugen af overvældende magt, som han anvendte, da han i 1991 som USA's Stabschef (1989 til 1993) ledte de amerikanske styrker i Operation Desert Storm, Golfkrigen.